Oficiālais Vēstnesis L 256 , 18/09/1998 Lpp. 0003 - 0007



Komisijas Regula (EK) Nr. 1980/98 (1998. gada 17. septembris), ar ko tiek atvērtas Kopienas tarifu kvotas, paredzēta to piešķiršana un noteikts tarifu maksimālais apmērs, kā arī tiek ieviesta Kopienas pārraudzība saistībā ar salīdzināmiem daudzumiem dažiem lauksaimniecības produktiem ar izcelsmi Āfrikas, Karību jūras un Klusā okeāna (ĀKK) valstīs EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 20. jūlija Regulu (EK) Nr. 1706/98, ar ko tiek definēts režīms, kas piemērojams lauksaimniecības produktiem un precēm, kuras ražotas, pārstrādājot lauksaimniecības produktus ar izcelsmi Āfrikas, Karību jūras un Klusā okeāna valstīs (ĀKK valstīs), un ar ko atceļ Regulu (EEK) Nr. 715/90 [1], un jo īpaši tās 30. pantu, tā kā ceturtajā ĀKK konvencijā [2], šeit turpmāk — "Konvencija", paredzēts atcelt vai samazināt ievedmuitu dažiem uz Kopienu importētiem ĀKK valstu izcelsmes produktiem, ņemot vērā tarifu kvotas, tarifu maksimālos apmērus vai salīdzināmos daudzumus; tā kā Konvencijā paredzētās tarifu kvotas, tarifu maksimālos apmērus vai salīdzināmos daudzumus jāatver katru gadu līdz Konvencijas termiņa beigām; tā kā Komisijas pienākums ir veikt pasākumus, lai realizētu Kopienas tarifu kvotu, tarifu maksimālo apmēru un salīdzināmo daudzumu atvēršanu un piešķiršanu; tā kā Komisijas 1993. gada 2. jūlija Regulā (EEK) Nr. 2454/93, ar ko paredz īstenošanas noteikumus Padomes Regulai (EEK) Nr. 2913/92, ar ko izveido Kopienas muitas kodeksu [3], kurā jaunākie grozījumi izdarīti ar Regulu (EK) Nr. 1677/98 [4], ir konsolidēti noteikumi, saskaņā ar kuriem pārvaldīt tarifu kvotas, kas izmantojamas hronoloģiskā secībā, kādā pieņemtas deklarācijas par laišanu brīvā apgrozībā, kā arī noteikumi par preferenciālā importa pārraudzību; tā kā sarunās par Lomes konvencijas termiņa vidusposma pārskatīšanu tika panākta vienošanās par to, ka režīma izmaiņām jāstājas spēkā 1996. gada 1. janvārī; tā kā tādēļ no minētās dienas jāpiemēro šī regula un jāatceļ Komisijas Regulas (EK) Nr. 1280/94 [5], kas grozīta ar Regulu (EK) Nr. 896/95 [6], (EK) Nr. 2763/94 [7], kas grozīta ar Regulu (EK) Nr. 2411/96 [8], un (EK) Nr. 2942/95 [9], kas grozīta ar Regulu (EK) Nr. 982/96 [10]; tā kā šajā regulā paredzētie pasākumi saskan ar Muitas kodeksa komitejas atzinumu, IR PIEŅĒMUSI ŠO REGULU. 1. pants 1. Ievedmuitu par A pielikumā uzskaitītiem ĀKK valstu izcelsmes produktiem, ko laiž brīvā apgrozībā Kopienā ar izcelsmes pierādījumiem saskaņā ar Konvencijai pievienoto Izcelsmes protokolu, var atcelt vai samazināt minētajā pielikumā norādīto tarifu kvotu robežās. 2. Tarifu kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a līdz 308.c pantu. 3. Katra dalībvalsts garantē attiecīgo produktu importētājiem vienlīdzīgu un pastāvīgu pieeju kvotām, ciktāl to ļauj attiecīgo kvotu apjomu atlikums. 2. pants 1. Nodokļus par B pielikumā uzskaitītiem ĀKK valstu izcelsmes produktiem, ko laiž brīvā apgrozībā Kopienā ar izcelsmes pierādījumiem saskaņā ar Konvencijai pievienoto Izcelsmes protokolu, var atcelt minētajā pielikumā norādīto tarifu maksimālo apmēru robežās. 2. Šā panta 1. daļā minētajiem tarifu maksimāliem apmēriem Komisija ciešā sadarbībā ar dalībvalstīm un saskaņā ar Regulas (EEK) Nr. 2454/93 308.d pantu piemēro Kopienas pārraudzību. 3. pants 1. Nodokļus par C pielikumā uzskaitītiem ĀKK valstu izcelsmes produktiem, ko laiž brīvā apgrozībā Kopienā ar izcelsmes pierādījumiem saskaņā ar Konvencijai pievienoto Izcelsmes protokolu, var atcelt minētajā pielikumā norādīto salīdzināmo daudzumu robežās, un tādiem produktiem piemēro Kopienas pārraudzību. 2. Salīdzināmo daudzumu izlietojumu reģistrē Kopienas līmenī, izmantojot datus, ko dalībvalstis nosūta Komisijai saskaņā ar Regulas (EEK) Nr. 2454/93 308.d pantu. 4. pants Komisija ciešā sadarbībā ar dalībvalstīm veic pasākumus, kas vajadzīgi šīs regulas piemērošanai. 5. pants Regulas (EK) Nr. 1280/94, (EK) Nr. 2763/94 un (EK) Nr. 2942/95 tiek atceltas. 6. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 17. septembrī Komisijas vārdā — Komisijas loceklis Mario Monti [1] OV L 215, 1.8.1998., 12. lpp. [2] OV L 229, 17.8.1991., 3. lpp. [3] OV L 253, 11.10.1993., 1. lpp. [4] OV L 212, 30.7.1998., 18. lpp. [5] OV L 140, 3.6.1994., 10. lpp. [6] OV L 92, 25.4.1995., 12. lpp. [7] OV L 294, 15.11.1994., 6. lpp. [8] OV L 329, 19.12.1996., 8. lpp. [9] OV L 308, 21.12.1995., 9. lpp. [10] OV L 131, 1.6.1996., 43. lpp. -------------------------------------------------- A PIELIKUMS attiecībā uz 1. pantā minētiem produktiem Atkāpjoties no kombinētās nomenklatūras interpretācijas noteikumiem, produktu aprakstu formulējumi uzskatāmi vienīgi par orientējošiem, preferenču plānu saskaņā ar šo pielikumu izstrādājot pēc KN kodiem, kādi tie ir šīs regulas pieņemšanas laikā. Ja ir norādīti ex KN kodi, tad preferenču plānu sastāda, pamatojoties vienlaikus gan uz KN kodu, gan attiecīgo aprakstu. Kārtas Nr. | KN kods | Taric apakšpozīcija | Apraksts | Kvotas apmērs gadā vai citā noteiktā termiņā (tonnās) | Kvotas nodoklis (% samazinājums) | 09.1613 | ex07020000 | 010203040506151617181920606162636465808182838485 | Ķiršveida tomāti, svaigi vai dzesināti, no 15. novembra līdz 30. aprīlim | 2000 | 100 | 09.1601 | ex07020000 | 080910111213222324252627686970717273888990919293 | Tomāti, izņemot ķiršveida tomātus, svaigi vai dzesināti, no 15. novembra līdz 30. aprīlim | 2000 | 60 | 09.1615 | ex08061010 | 15 | Galda vīnogas, bez sēklām, no 1. līdz 31. janvārim | 400 | 100 | 09.1616 | ex08061010 | 85 | Galda vīnogas, bez sēklām, no 1. līdz 31. decembrim | 400 | 100 | 09.1610 | 080810 | | Āboli, svaigi | 1000 | 50 | 09.1612 | 08082010 | | Bumbieri, svaigi | 2000 | 65 | 08082050 | | | | | 09.1603 | ex08101005 | | Zemenes, svaigas, no 1. janvāra līdz februāra beigām | 1600 | 100 | ex08101080 | | Zemenes, svaigas, no 1. novembra līdz 31. decembrim | | | -------------------------------------------------- B PIELIKUMS attiecībā uz 2. pantā minētiem produktiem Atkāpjoties no kombinētās nomenklatūras interpretācijas noteikumiem, produktu aprakstu formulējumi uzskatāmi vienīgi par orientējošiem, preferenču plānu saskaņā ar šo pielikumu izstrādājot pēc KN kodiem, kādi tie ir šīs regulas pieņemšanas laikā. Ja ir norādīti ex KN kodi, tad preferenču plānu sastāda, pamatojoties vienlaikus gan uz KN kodu, gan attiecīgo aprakstu. Kārtas Nr. | KN kods | Taric apakšpozīcija | Apraksts | Salīdzināmais daudzums norādītajā periodā (tonnās) | 26.0010 | ex08042010 | | Vīģes, svaigas, no 1. novembra līdz 30. aprīlim | 200 | -------------------------------------------------- C PIELIKUMS attiecībā uz 3. pantā minētiem produktiem Atkāpjoties no kombinētās nomenklatūras interpretācijas noteikumiem, produktu aprakstu formulējumi uzskatāmi vienīgi par orientējošiem, preferenču plānu saskaņā ar šo pielikumu izstrādājot pēc KN kodiem, kādi tie ir šīs regulas pieņemšanas laikā. Ja ir norādīti ex KN kodi, tad preferenču plānu sastāda, pamatojoties vienlaikus gan uz KN kodu, gan attiecīgo aprakstu. Kārtas Nr. | KN kods | Taric apakšpozīcija | Apraksts | Salīdzināmais daudzums norādītajā periodā (tonnās) | 12.0105 | ex08051010ex08051030ex08051050ex08051084 | | Apelsīni, svaigi vai kaltēti, no 15. maija līdz 30. septembrim | 25000 | 12.0115 | ex08052010ex08052030ex08052050ex08052070ex08052090 | | Mandarīni (tostarp tanžerīni un sacumas); klementīni, vilkingi un tamlīdzīgi citrusu hibrīdi, svaigi vai kaltēti, no 15. maija līdz 30. septembrim | 4000 | 12.0120 | ex08061010 | 20 | Galda vīnogas, bez sēklām, no 1. februāra līdz 31. martam | 100 | --------------------------------------------------